PROGRAMA DE MOBILITAT ERASMUS+ LU540-UN027 KSNBNBT CONVOCATÒRIA CURS 2022-23 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17517)
  + [Valencià](/va/acuerdo/17903)






Selector de idioma

Leer

* [Español](/es/acuerdo/17502)
* [Valencià](/va/acuerdo/17436)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROGRAMA DE MOBILITAT ERASMUS+ FQ745-QJ313 UPOMKPX CONVOCATÒRIA CURS 2022-23[Butlletí Oficial Universitat d'Alacant](/ca/Publicacion)
=====================================================================================================================================

Secretaria General

Butlletí Oficial Universitat d'Alacant





PROGRAMA DE MOBILITAT ERASMUS+ EJ399-WP585 KTMIVTQ CONVOCATÒRIA CURS 2022-23

Data d'aprovació
:   06/10/2021

Data de publicació
:   08/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/17277)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17690)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17413)
  + [Compartir acuerdo en 

    X](https://twitter.com/intent/tweet?via=UA_Universidad&text=PROGRAMA DE MOBILITAT ERASMUS+ WG496-IF931 LOWOTUE CONVOCATÒRIA CURS 2022-23&url=https://www.boua.ua.es/va/acuerdo/17353)

**Títol:** PROGRAMA DE MOBILITAT ERASMUS+ AE309-PM602 UZENPKO CONVOCATÒRIA CURS 2022-23

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 6 d'octubre de 2021

PROGRAMA DE MOBILITAT ERASMUS+ XT714-AR217 DJJXARX

CONVOCATÒRIA CURS 2022-23

BASES DE LA CONVOCATÒRIA

Per mitjà d'aquest programa, l'alumnat de la Universitat d'Alacant / Universidad de Alicante pot realitzar una part dels seus estudis en universitats amb les quals la UA ha subscrit acords d'intercanvi d'estudiants en el marc del programa Erasmus+ accions KA107 i KA171 (denominació a partir de la convocatòria europea de 2021) amb països associats de la Unió Europea. Aquest intercanvi es realitzarà amb l'objectiu de reconeixement acadèmic i d'aprofitament, així com d'adequació al seu perfil curricular.

El període d'estudi a l'estranger ha de formar part del programa d'estudis que segueix l'estudiant per a completar una titulació de qualsevol cicle.

La present convocatòria es regeix, a més de per les normes establides en aquesta, per les disposicions europees per al Programa Erasmus+, per la Normativa General de Mobilitat de la Universitat d'Alacant i per la Bases Reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en <https://www.boua.ua.es/Acuerdos/DescargarAcuerdo/16470>).

1. Terminis i requisits.

1.1. Termini de sol·licitud: del 18 d'octubre al 2 de novembre de 2021 a les 12.00 hores del migdia.

1.2. Matrícula: l'alumnat haurà d'estar degudament matriculat en la UA en un determinat programa d'estudis conduent a l'obtenció d'un títol oficialment reconegut de Grau, Màster Universitari o Doctorat, tant en el moment de la inscripció en el programa de mobilitat com durant l'intercanvi. Els programes d'estudi esmentats han de tenir docència durant el curs 2021-22.

1.3. Crèdits en els estudis des dels quals sol·licita l'intercanvi. Depenent del programa d'estudis de l'alumnat, el nombre mínim de crèdits superats ha de ser el següent:

a) Per al Grau en Traducció i Interpretació: 48 crèdits. Aquest nombre de crèdits haurà d'haver-se superat fins a la convocatòria C3 del curs 2021-22

b) Per a la resta de Graus: 60 crèdits, fins a la convocatòria C4 del curs 2020-21 inclusivament.

1.4 Idiomes: tenir el nivell d'idiomes mínim, establit per la UA, per a poder sol·licitar la seua participació en el Programa Erasmus+ KA107-KA171. Aquest nivell està associat a cada destinació, segons l'oferta de places de cada període de sol·licitud.

Cada estudiant haurà de justificar el requisit lingüístic de la UA mitjançant la presentació d'un document oficial que acredite el nivell mínim d'idioma requerit. Els documents que es valoraran són exclusivament els continguts en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües ([Pla d'Acreditació Lingüística](https://sl.ua.es/va/pla-d-acreditacio-linguistica.html)).

Només podran ser considerats aquells documents obtinguts fins a la data en la qual finalitze el termini de presentació de sol·licituds.

Quant a l'acreditació d'idiomes per superació d'assignatures, únicament es podran admetre les superades fins a la convocatòria C4 del curs 2020-21 inclusivament.

1.5. Altres requisits:

- No haver obtingut plaça definitiva en un altre programa de mobilitat per al mateix semestre sol·licitat.

- No haver gaudit amb anterioritat de beca Erasmus d'estudis o pràctiques (LLP-Erasmus, Erasmus Mundus o Erasmus+) per un període anual o dos quadrimestres en el mateix nivell d'estudis (Grau, Máster i Doctorat).

- No haber incomplit la normativa de qualsevol programa gestionat per la Unitat de Mobilitat.

- L'alumnat que obtinga una plaça definitiva en aquesta convocatòria i que, posteriorment, sol·licite la seua participació en altres programes d'intercanvi per al mateix semestre, serà donat de baixa automàticament en la resta dels programes sol·licitats per a aqueix semestre.

2. Duració i places oferides.

2.1. El període de mobilitat Erasmus+ KA107-KA171 és semestral, amb una duració mínima de 3 mesos. La UA podrà oferir la possibilitat de prorrogar l'estada, dins del mateix curs acadèmic, en cas de quedar places vacants.

2.2. Les places d'intercanvi es concediran per a estudiar en una de les universitats de països associats durant el curs acadèmic 2022-23. El període i dates d'intercanvi dependran del calendari acadèmic de la universitat de destinació.

2.3. L'oferta de places -institucions de destinació i nombre de places disponibles- en la present convocatòria és la següent:

|  |  |  |  |
| --- | --- | --- | --- |
| País | Codi | Universitat | Nombre de places |
| Algèria | DZ ALGER02 | Université d'Alger 2 | 2 |
| DZ ORAN01 | Université d'Oran 1 - Ahmed Ben Bella | 1 |
| DZ ORAN02 | Université d'Oran 2 - Mohamed Ben Ahmed | 1 |
| Geòrgia | GE TBILISI01 | Georgian Technical University | 1 |

En el cas d'Algèria, les places que no es cobrisquen en alguna de les destinacions, es podran acumular a una altra de les destinacions, atesa la demanda i la nota dels estudiants sol·licitants.

3. Dotació.

3.1. L'ajuda econòmica que es rep està constituïda per les aportacions dels fons comunitaris europeus a través del Servei Espanyol per a la Internacionalització (SEPIE), pertanyent al Ministeri d'universitats, i de fons propis de la UA. La dotació màxima per a aquesta Convocatòria és de 23.750 € i es troba consignada en les aplicacions 80.27.1G.31.85 y 08.32.8X.37.10 del centre de despesa 5160 del Servei de Relacions Internacionals.

Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre General de Subvencions, o bé per la no assignació de l'import total de la dotació de la convocatòria. El pagament d'aquesta dotació està supeditat a la disponibilitat de liquiditat de la UA.

La subvenció assignada a cada estudiant s'ajustarà al que es disposa en l'esmentada Llei 38/2003 de 17 de novembre General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

El romanent no aplicat serà objecte de reintegrament al Vicerectorat que concedeix l'ajuda en acabar l'any natural següent al de concessió de l'ajuda. Els diners romanents en la clau pressupostària del centre en la qual es va lliurar el pagament haurà de revertir a les mateixes aplicacions d'origen del centre de despesa 5160.

3.2. L'alumnat seleccionat rebrà una ajuda de fons de la Unió Europea com a contribució a les seues despeses de viatge i subsistència durant el període d'estada en un altre país seguint els següents criteris:

3.2.1. Viatge: contribució a les despeses de viatge basada en la distància entre la UA i la destinació, segons la quantitat que s'indica a continuació:

- Entre 10 i 99 km                          20 €

- Entre 100 i 499 km                    180 €

- Entre 500 i 1.999 km                  275 €

- Entre 2.000 i 2.999 km               360 €

- Entre 3.000 i 3.999 km.              530 €

- Entre 4.000 i 7.999 km.              820 €

- 8.000 km o més                      1.500 €

Per calcular la distància en quilòmetres des de la UA fins a la ciutat de destinació, s'utilitzarà la calculadora de distàncies proposada per la Comissió Europea, que es troba en el següent enllaç:

<https://ec.europa.eu/programmes/erasmus-plus/resources/distance-calculator_es>

3.2.2. Suport individual: costos directament relacionats amb l'estada dels participants durant l'activitat: 700€ per mes d'estada real.

3.3. La UA complementarà aquestes ajudes amb una ajuda lineal de 250 € a la finalització de l'estada.

3.4 Tal com consta en la Implementació de Mesures Específiques respecte a la Gestió del Programa Erasmus+ a conseqüència de la COVID-19 (publicades pel SEPIE el 13 de juliol de 2020), segons les regles de finançament del Programa Erasmus+ no serà possible cobrir les despeses de viatge i/o allotjament que no s'hagueren produït, llevat que s'invoque algun cas de força major justificat.

Només es podrà considerar causa de Força Major aquells casos en els quals en el transcurs de la mobilitat es produïsca un canvi en l'evolució de la pandèmia que implique canvis sobrevinguts en la mobilitat respecte a com estava concebuda inicialment.

Donada la crisi sanitària mundial, es recomana no incórrer en despeses fins que la possibilitat de viatjar a destinació estiga confirmada, per la situació de la pandèmia, tant a Espanya com al país de destinació en el moment de realitzar la mobilitat. Per això, és aconsellable no reservar viatges i allotjament fins al moment mateix de realitzar la mobilitat.

4. Procediment de sol·licitud.

4.1. S'haurà d'emplenar el formulari de sol·licitud a través de UACloud Campus Virtual, aplicació Programes de Mobilitat, pestanya Inscripció, seleccionem l'estudi corresponent i posteriorment Erasmus. Una vegada s'emplena el formulari s'ha de prémer el botó acceptar i s'obté un número de registre que s'ha de conservar.

S'hauran d'indicar per ordre de preferència les destinacions a les quals opta. Així mateix, és recomanable informar-se prèviament sobre les condicions de la docència en les destinacions sol·licitades (idioma de docència, programes d'estudis, etc.) en les pàgines web de cada universitat.

Les universitats de destinació seleccionades, la seua ordre de prioritat i el període triat no seran motiu d'al·legació ni podran ser modificats per l'alumnat una vegada finalitzat el termini de presentació de sol·licituds.

4.2. Documentació acreditativa de coneixement d'idiomes.

La Unitat de Mobilitat consultarà la formació lingüística acreditada en la UA per comprovar si compleix amb els requisits exigits per les universitats de destinació seleccionades.

L'alumnat interessat en programes de mobilitat, per tant, haurà de comprovar els assoliments obtinguts en matèria lingüística que apareixen en UACloud Campus Virtual à Expedient acadèmic à Acreditació i capacitació docent en llengües i, si escau, sol·licitar l'acreditació d'aquells que no estiguen arreplegats en el seu perfil lingüístic seguint el procediment establit pel Servei de Llengües ([Pla d'Acreditació Lingüística](https://sl.ua.es/va/pla-d-acreditacio-linguistica.html)).

5. Selecció.

5.1. Les sol·licituds seran avaluades per una comissió presidida per la Vicerectora de Relacions Internacionals i Cooperació al Desenvolupament o persona en qui delegue.

5.2. La selecció es resoldrà d'acord amb la valoració dels mèrits acreditats per cada estudiant atès el barem que es detalla en l'[Annex](/Acuerdos/DescargarAnexoxId?idanexo=173695&idacuerdo=17196&idioma=es).

Tots els mèrits presentats hauran de reunir-se en la data de finalització del termini de presentació de sol·licituds, i s'acreditaran en la forma que s'estableix en cada cas.

El barem comprendrà tres apartats i la puntuació total resultarà de la suma d'aquests: a+b+c:

a) Expedient acadèmic

b) Coneixement de l'idioma

c) Adequació al projecte UA, si escau.

5.3. Notificacions. Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases i les seues dades d'aplicació es realitzaran en l'adreça web <https://sri.ua.es/va/movilidad/erasmus-ka107-ka171.html>, substituint la notificació a les persones interessades i produint els mateixos efectes.

En aquesta mateixa direcció es troba la resta d'informació general referent a la convocatòria, els Annexos, i l'accés a tota la normativa i legislació esmentada en aquesta.

5.4. Prioritats. La selecció es realitzarà tenint en compte les següents prioritats:

- Prioritat 1: tindrà preferència qui va obtenir plaça en les convocatòries 2020-21 y 2021-22  però la mobilitat es va haver de cancel·lar a causa de la crisi sanitària per coronavirus.

- Prioritat 2: estudiants que no hagen sigut mai Erasmus.

- Prioritat 3: estudiants que no hagen sigut Erasmus anteriorment en el mateix nivell d'estudis (Grado, Màster i Doctorat).

- Prioritat 4: estudiants amb penalització en convocatòries anteriors de programes de Mobilitat.

- Prioritat 5: estudiants que ja hagen sigut Erasmus en cursos anteriors en el mateix nivell d'estudis.

Cada prioritat preval sobre les posteriors.

Les places es distribuiran per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, s'atendrà la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma; en aquest ordre, fins a aconseguir el desempat. Si persistira l'empat, es decidirà mitjançant un sorteig.

5.5. Expirat el termini de presentació de sol·licituds, la Unitat de Mobilitat publicarà en la seua pàgina web la baremació provisional de cada sol·licitant i, en el seu cas, les sol·licituds excloses provisionalment i els motius d'exclusió. Es concedirà un termini de deu dies hàbils perquè esmenen el defecte que haja motivat la seua exclusió o al·leguen el que estimen convenient per corregir qualsevol error que s'haja pogut produir respecte a la baremació (idioma acreditat, nota mitjana, crèdits superats i adequació al projecte UA). Transcorregut aquest termini i una vegada revisades les al·legacions, la Unitat de Mobilitat publicarà la baremació definitiva de cada sol·licitant i, en el seu cas, les sol·licituds excloses de manera definitiva. Seguidament publicarà la Resolució Provisional d'assignació de places i la llista d'espera, concedint-los un termini de cinc dies hàbils per presentar renúncies sense que aquestes penalitzen (veure punt 7) o presentar al·legacions sobre el que estimen oportú respecte a l'adjudicació de places. Les renúncies presentades en el termini esmentat donaran lloc a la corresponent reassignació de places, seguint l'ordre de baremació. El resultat d'aquesta reassignació es publicarà en la Resolució Definitiva.

5.6. Assignació Directa. Posteriorment a la Resolució Definitiva, qui no haja obtingut plaça se li oferiran les destinacions que hagen quedat vacants de la forma que es detalla a continuació.

Els/les aspirants la situació dels quals siga "Sense Plaça", rebran un correu electrònic en la seua adreça de la UA (@alu.ua.es) en el qual se'ls convocarà a participar en l'assignació directa de places i se'ls informarà de les places vacants.

Les persones interessades a participar hauran de respondre al correu esmentat, en el termini de tres dies hàbils, amb la seua elecció de places per ordre de preferència. Els/les aspirants que no responguen al correu electrònic en el termini indicat, s'entendrà que no tenen interès a participar en l'assignació directa de places.

Finalitzat aquest termini, s'adjudicaran les places vacants per ordre de nota mitjana ponderada avaluada de les i els interessats (punt `a' del Barem) publicada en les Llistes definitives de sol·licituds admeses i excloses i puntuació definitiva dels aspirants. La Unitat de Mobilitat comprovarà que compleixen el requisit d'idioma de la universitat de destinació i, en el mateix moment, signaran un document d'acceptació de la plaça.

En el cas que hi haja empat en aquesta nota mitjana, s'atendrà la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma; en aquest ordre, fins a aconseguir el desempat. En el cas de persistir l'empat, es triarà per sorteig.

Una vegada publicada l'adjudicació provisional de places, s'establirà un termini de 3 dies hàbils per a presentació d'al·legacions, després del qual, i estudiades les possibles reclamacions, es publicarà l'adjudicació definitiva de places de l'assignació directa.

6. Comissió de valoració.

La Comissió de valoració titular estarà composta per:

- Presidenta: Vicerectora de Relacions Internacionals i Cooperació per al Desenvolupament

- Secretària:  Subdirectora de Mobilitat d'Estudiants

- Vocal: Directora del Servei de Relacions Internacionals

La Comissió de valoració suplent estarà composta per:

- President: Director del Secretariat de Mobilitat (responsable de la Coordinació Institucional Erasmus+)

- Secretària: Subdirectora de Gestió de Projectes de Mobilitat

-Vocal: Gestora en cap de Convocatòries i Gestió Econòmica

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7. Renúncia i penalització.

7.1. No es permeten renúncies parcials, per tant, no es podrà formalitzar la renúncia mantenint alguna de les destinacions sol·licitades, sinó que l'estudiant/a renuncia a la seua participació en el programa.

7.2. La renúncia s'ha de notificar per escrit a la Unitat de Mobilitat a través d'UACloud  > eAdministració > Instància Genèrica (dirigida a l'Oficina de Mobilitat).

7.3. Les renúncies no penalitzaran mentre siguen presentades en el termini establit en la Resolució Provisional.

7.4. Si les renúncies són presentades fora d'aquest termini, l'estudiant/a tindrà penalització en tots els programes d'intercanvi que gestiona la Unitat de Mobilitat. La penalització consistirà a perdre la preferència en la pròxima sol·licitud que realitze durant el present curs acadèmic i els dos següents, donant prioritat a la resta d'estudiants.

7.5. COVID-19. Les renúncies produïdes en el curs 2020-21 a causa de la crisi sanitària per coronavirus no seran penalitzades.

Pel mateix motiu, aquelles renúncies que es puguen produir en el curs 2021-22 per causes sobrevingudes relacionades amb aquesta crisi, tampoc seran penalitzades.

7.6. En cas d'haver obtingut plaça, no haver presentat renúncia i no incorporar-se a la universitat de destinació se li podrà penalitzar amb l'exclusió en la pròxima sol·licitud que realitze en qualsevol de les convocatòries de mobilitat que gestiona la Unitat de Mobilitat durant el present curs acadèmic i els dos següents.

8. Requisits lingüístics de la universitat de destinació.

Normalment les universitats de destinació posseeixen un requisit lingüístic per a l'acceptació d'estudiants d'intercanvi. Serà responsabilitat de cada estudiant informar-se i conèixer quins són els requisits lingüístics de les institucions que seleccione. La informació específica de cada universitat d'acolliment es pot trobar en la seua pàgina web, en l'apartat d'intercanvis internacionals.

De manera general, l'alumnat seleccionat en universitats que requerisquen un certificat lingüístic concret haurà de remetre'l a la institució de destinació. Per això, ha d'estar en possessió d'aquesta documentació abans de finalitzar el termini establit per cada institució per a la sol·licitud d'inscripció com a estudiant d'intercanvi (consultar el termini en la web de la universitat de destinació). Aquest termini pot variar en funció de la universitat i el semestre. En cas contrari, la universitat de destinació podrà rebutjar la seua sol·licitud i, per tant, no podrà realitzar l'intercanvi.

9. Acceptació de la mobilitat

9.1 Acceptació per part de la universitat de destinació.

El Programa Erasmus+ KA107-KA171 està basat en Acords Bilaterals signats entre la UA i diferents institucions de educació superior estrangeres. Això implica l'acceptació de la mobilitat per part de les dues institucions implicades en l'acord.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destinació (Application Procedure) per a la seua acceptació per aquesta institució, la qual el podrà rebutjar per diferents raons basades en l'Acord Bilateral, entre d'altres:

- Que no hi haja un flux equilibrat entre el nombre d'estudiants rebut i enviat.

- Que no complisca els terminis per a inscriure's en la universitat de destinació.

- Que no complisca el requisit mínim de coneixement d'idioma de la universitat de destinació.

- Que no complisca el requisit acadèmic exigit per la universitat de destinació.

Per tot això, l'assignació de places que realitza la UA no serà efectiva fins a la seua acceptació per la institució de destinació.

9.2. Situacions derivades de la crisi sanitària per la COVID-19

Tenint en compte que l'acceptació de l'alumnat en els diferents països pot veure's afectada per la situació de la COVID-19, en cas que es tanquen fronteres o les universitats no accepten nominacions d'estudiants, no es produiran reassignacions a altres destinacions ni a altres programes de mobilitat gestionats per la Unitat de Mobilitat. Així mateix, la modalitat de docència presencial pot veure's afectada, passant a docència online.

10. Reconeixement acadèmic i aprofitament.

10.1. Matrícula. En el curs acadèmic de l'intercanvi, s'ha d'estar matriculada o matriculat almenys en segon curs de la mateixa titulació que en el moment de la inscripció en el programa. A més, la matrícula ha de contenir un mínim de 24 crèdits ECTS en l'estada anual i de 12 ECTS en l'estada semestral que, al seu torn, han de poder ser reconeguts en l'intercanvi; és a dir, han de formar part de l'Acord d'Aprenentatge.

En cap cas entraran a formar part dels mínims a què es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent. És a dir, els crèdits mínims a realitzar durant l'intercanvi han de formar part del currículum obligatori per a completar els seus estudis.

10.2. Acord d'Aprenentatge. Es rebrà ple reconeixement acadèmic dels estudis superats en el centre d'acolliment (sempre que estiguen arreplegats en l'Acord d'Aprenentatge) com a part plenament reconeguda de la seua titulació en la UA.

Per a això, cada estudiant haurà de subscriure un Acord d'Aprenentatge amb anterioritat a l'inici del període de mobilitat. L'Acord d'Aprenentatge se celebrarà entre la institució d'origen, la institució d'acolliment i cada estudiant, i tindrà caràcter oficial de contracte vinculant per als qui signen.

La càrrega lectiva en la institució de destinació haurà de ser com a mínim de 12 crèdits ECTS per semestre, llevat que la normativa de la universitat de destinació indique un número major.

10.3. Modificació de l'Acord d'Aprenentatge. Qualsevol revisió de l'Acord d'Aprenentatge que es considere necessària a l'arribada a la institució d'acolliment haurà de concretar-se i formalitzar-se en el termini d'un mes. Qualsevol modificació posterior que excepcionalment resulte necessària haurà de ser acceptada formalment per les tres parts i aplicar-se immediatament.

10.4. El reconeixement de la mobilitat realitzada en la institució d'acolliment únicament podrà ser denegat si no s'ha aconseguit el nivell acadèmic requerit per la institució d'acolliment o bé si incompleix les condicions relatives al reconeixement acordades per les institucions participants.

Així mateix, a qui es negara a complir les exigències del seu programa d'estudis a l'estranger se li podrà exigir el reembossament, total o parcial, de la beca individual.

10.5. Aprofitament. Cada estudiant ha d'aprovar en la universitat de destinació almenys una part dels seus estudis, i reconèixer-los en la UA per, almenys, la meitat dels crèdits mínims de matrícula; és a dir, 6 crèdits ECTS per semestre. De no ser així, se li reclamarà la devolució de la beca.

11. Taxes acadèmiques.

11.1. No s'haurà d'abonar cap taxa universitària (en concepte de matrícula, inscripció, exàmens, accés a instal·lacions de laboratoris i biblioteques, etc.) en la institució d'acolliment durant el període en el qual es produeix la mobilitat. No obstant això, és possible que es cobren xicotetes quantitats per costos relacionats amb l'assegurança, l'afiliació a sindicats d'estudiants i l'ús de material com a fotocòpies, productes de laboratori, etc. Aquestes quantitats seran equivalents a les cobrades als estudiants locals pel mateix concepte.

11.2. Cada estudiant haurà de continuar abonant les taxes acadèmiques habituals en la UA durant el seu període de mobilitat al país de destinació.

12. Obligacions de l'alumnat d'intercanvi.

a) No acceptar cap altre ingrés incompatible amb la percepció de les dotacions de les ajudes.

b) Matricular-se en la UA i en la universitat d'acolliment durant el període acadèmic en el qual desenvolupe la seua estada, almenys, dels crèdits mínims exigits.

c) Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, així com presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

d) Mantenir contacte i estar localitzable tant per la Unitat de Mobilitat com per la seua Coordinadora o Coordinador, que podran posar-se en contacte amb l'alumnat en qualsevol moment, tant durant tot el procés de selecció i nominació de la seua candidatura com durant l'intercanvi, a través del correu electrònic de la UA, així com facilitar les dades de contacte en cas d'emergència.

e) Comunicar immediatament tant a la seua Coordinadora o Coordinador de Centre com a la Unitat de Mobilitat tot canvi de la sol·licitud inicial (renúncia, calendari, pla d'estudis, etc.).

f) Tenir uns coneixements de l'idioma suficients per a integrar-se en la universitat de destinació.

g) Lliurar en la Unitat de Mobilitat els següents documents emplenats adequadament:

1) Contracte de Subvenció

2) Confirmació d'Estada

3) Còpia de l'Acord d'Aprenentatge (abans de l'inici de la mobilitat)

4) Còpia de l'Acord d'Aprenentatge definitiu, en el cas que hi haja hagut modificacions posteriors

h) Realitzar de manera on-line el Qüestionari UE al final de l'estada.

i) En el seu cas, contractar una assegurança que cobrisca les contingències de malaltia comuna, accident i repatriació.

j) Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.

k) Acceptar totes les condicions del Programa.

l) Inscriure's en el [Registre de Viatgers](http://www.exteriores.gob.es/Portal/es/ServiciosAlCiudadano/SiViajasAlExtranjero/Paginas/InscribeteEnElRegistroDeViajeros.aspx) del Ministeri d'Afers Exteriors, Unió Europea i Cooperació i consultar periòdicament les seues recomanacions de viatge específiques per al país on es realitzarà la mobilitat.

m) Responsabilitzar-se amb els següents termes, que haurà de complir en el moment de dur a terme la mobilitat:

- Que no iniciarà el viatge si es troba amb la simptomatologia pròpia de la COVID-19 (tos, febre, dificultat per a respirar, etc.).

- Que complirà amb la normativa establida tant pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, així com als protocols establits per la UA en el marc dels plans de prevenció (Instrucció de Prevenció de Riscos Laborals IPRL-26).

- Que complirà amb la normativa establida pel govern del país de destinació relativa a l'evolució de la situació sanitària en aquest país que implique possibles quarantenes o confinament.

El present projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació ací difosa.

13. Justificació de la mobilitat i pagament.

13.1. La data de finalització de les mobilitats serà el 31 de juliol de 2023.

D'acord amb el que s'estableix en el punt catorzè de les Bases Reguladores que regeixen l'adjudicació de destinacions i la concessió d'ajudes per a participar en els programes de mobilitat Erasmus+ (Acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global (<https://www.boua.ua.es/acuerdos/descargaracuerdo/16674>), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de l'any en què finalitze el termini de realització de l'estada d'intercanvi.

13.2. Les persones beneficiàries justificaran la seua mobilitat amb la presentació de la següent documentació en la Unitat de Mobilitat:

- Conveni de subvenció

- Acord d'Aprenentatge (proposta i definitiu)

- Acceptació de la universitat de destinació

- Factura de vols amb targetes d'embarque originals d'anada i volta.

- Fitxa de tercers, incloent còpia del NIF o NIE, així com del compte bancari

- Confirmació d'estada original (arribada i eixida)

- Qüestionari de fi d'estada

13.3. Forma de pagament.

El pagament de la present subvenció es divideix en 3 pagaments:

- Ajuda de viatge. Es tramitarà abans del començament de la mobilitat, sempre que s'haja lliurat en la Unitat de Mobilitat la següent documentació:

· Factura dels vols

· Acceptació de la universitat de destinació

· Fitxa de tercers

· Còpia del NIF o NIE

· Còpia del compte bancari

- Primer pagament de l'ajuda individual. La quantia del primer pagament correspon al 70% del finançament total previst en el conveni de subvenció. El pagament es tramitarà en el mes següent a la presentació de la següent documentació en la Unitat de Mobilitat:

· Conveni de subvenció

· Proposada d'Acord d'Aprenentatge

· Confirmació d'estada, amb la data d'incorporació en la institució d'acollida

· Còpia de la targeta d'embarque d'anada

- Segon pagament de l'ajuda individual o liquidació. Inclou l'import de les mensualitats pendents per cobrar, respecte al nombre real de mesos, segons les dates indicades en la confirmació d'estada. El pagament es tramitarà en el mes següent a la presentació de la següent documentació en la Unitat de Mobilitat:

· Original de la confirmació d'estada, amb la data d'arribada i eixida de la institució estrangera

· Acord d'Aprenentatge definitiu (que contemple les modificacions, en el seu cas)

· Qüestionari de fi d'estada

· Targetes d'embarque originals d'anada i volta

14. Protecció de dades.

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en ella.

En el marc dels tractaments esmentats, les dades seran cedides a:

- La universitat de destinació amb l'objectiu de gestionar el programa de mobilitat.

- L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

- Entitats financeres

- Administració Autonòmica

- Ambaixades, consolats d'Espanya en l'estranger

- Centres i organismes: CSI i SEPIE.

Els drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, es pot consultar en el següent enllaç: <https://seuelectronica.ua.es/va/privadesa.html>

15. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 6 d'octubre de 2021

La rectora,

P.D. de signatura, la Vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 17600\_10.- Annex.pdf](/Acuerdos/DescargarAnexoxId?idanexo=173695&idacuerdo=17621)
* [Descargar 17723\_10.- Anexo.pdf](/Acuerdos/DescargarAnexoxId?idanexo=173696&idacuerdo=17534)





[Carretera Sant Vicent del Raspeig s/n  
03100 Sant Vicent del Raspeig - Alacant  
 Tel. 06 731 7299 - Fax 68 497 9966](https://www.google.es/maps/@39.820391,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12755&trk=tyah&trkInfo=tarId%9O6012808473114%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)